als_Latn dik_Latn sag_Latn
Këto ditë po stërvitet me Kombëtaren Shqiptare para ndeshjes me Izraelin dhe sot ka qenë në një konferencë për shtyp, por angazhimet sportive nuk e kanë hutuar Elseid Hysaj aq sa të harrojë datën kur është martuar.
Mbrojtësi i Napolit është martuar para dy vitesh me një vajzë të bukur shqiptare, të lindur në Itali, që ka rrëmbyer titullin Miss Shqipëria, Fiorenza Lekstakaj dhe kanë një djalë së bashku.
Ata kanë vendosur të martohen në një moshë fare të re, megjithatë tregojnë herë pas here me fotot dhe dashurinë që shprehin që nuk ka qenë një hap i nxituar.
“Dy vjet më parë të zgjodha ty për gjithë jetën time!!! Të dua”, shkruan Elseidi.
Edhe pse shumë i ri, ai është një bashkëshort i kujdesshëm duke mos e harruar datën e martesës, madje dhe shumë romantik. Një vit më parë, ka postuar të njëjtën foto. “1 vit, faleminderit për gjithçka, me ty kalon gjithçka shpejt, jeta ime”, shkruante mes të tjerash ditën kur plotësohej një vit nga martesa.
Hysaj nuk është i zoti vetëm me këmbët, por dhe me fjalët romantike! Ndoshta është pak meritë dhe e Napolit ku jeton.
als_Latn als_Latn als_Latn als_Latn als_Latn als_Latn